CELEX: C2005/296/74
Language: el
Date: 2005-11-26 00:00:00
Title: Υπόθεση T-373/05: Προσφυγή της  26ης Σεπτεμβρίου 2005  — Ιταλική Δημοκρατία κατά Επιτροπής

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/37
            
         Προσφυγή της 26ης Σεπτεμβρίου 2005 — Ιταλική Δημοκρατία κατά Επιτροπής
   (Υπόθεση T-373/05)
   (2005/C 296/74)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία [Εκπρόσωπος: Paolo Gentili, Avvocato dello Stato]
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο να ακυρώσει την απόφαση της Επιτροπής C(2005)2756, της 20ής Ιουλίου 2005, καθόσον προβλέπει μια κατ' αποκοπή δημοσιονομική διόρθωση σχετικά με το καθεστώς ενισχύσεων για τα καπνά, ίση με το 5 % των δαπανών που δηλώθηκαν το 2001 και το 2002 για τη συγκομιδή 2000, και να καταδικάσει την καθής στα δικαστικά έξοδα
   Ισχυρισμοί και κύρια επιχειρήματα
   Η Ιταλική Κυβέρνηση προσβάλλει ενώπιον του Πρωτοδικείου των Ευρωπαϊκών Κοινοτήτων την απόφαση της Επιτροπής C(2005)2756, της 20ής Ιουλίου 2005, η οποία της κοινοποιήθηκε την ίδια ημέρα, καθόσον η απόφαση αυτή προβλέπει την εφαρμογή έναντι της Ιταλικής Δημοκρατίας μιας κατ' αποκοπή διόρθωσης σχετικά με το καθεστώς ενισχύσεων για τα καπνά, ίσης με το 5 % των δαπανών που δηλώθηκαν το 2001 και το 2002 για τη συγκομιδή 2000.
   Προς στήριξη της προσφυγής της η Ιταλική Κυβέρνηση ισχυρίζεται τα εξής:
   
               1)
            
            
               Η απόφαση C(2005)2756, της 20ής Ιουλίου 2005, είναι πλημμελώς αιτιολογημένη από την άποψη του άρθρου 253 της Συνθήκης. Η απόφαση αυτή ενέχει επίσης κατάχρηση εξουσίας λόγω αλλοίωσης των πραγματικών περιστατικών, καθόσον με την προσβαλλόμενη απόφαση επιβλήθηκε η κατ' αποκοπή διόρθωση της ενίσχυσης που χορηγήθηκε για την παραγωγή καπνού κατά την περίοδο εμπορίας 2000 χωρίς να αιτιολογηθεί δεόντως η παραβίαση της σχετικής νομοθετικής παραμέτρου και χωρίς να συντρέχουν από την άποψη των πραγματικών περιστατικών οι προϋποθέσεις που θα μπορούσαν ενδεχομένως να τη δικαιολογήσουν.
            
         
               2)
            
            
               Εν προκειμένω υπάρχει παράβαση και εσφαλμένη εφαρμογή του άρθρου 7, παράγραφος 4, του κανονισμού (ΕΚ) 1258/1999 (1), καθόσον στην απόφαση για την κατ' αποκοπή διόρθωση της ενίσχυσης που χορηγήθηκε για την παραγωγή καπνού κατά την περίοδο εμπορίας 2000 δεν παρατίθενται οι αναγκαίες ειδικές διευκρινίσεις που απαιτούνται κατά τη διάταξη αυτή.
            
         
      (1)  Κανονισμός (ΕΚ) 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (ΕΕ L 160, της 26/6/1999, σ. 103).